3. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 416702/4561 της 3/16 Δεκ. 1980 (ΦΕΚ Β΄ 1277) Περί καθορισμού της Υπηρεσίας ελέγχου των Ποιοτικών Προδιαγραφών του Εισαγομένου Λυκίσκου και Προϊόντων αυτού Προελεύσεως τρίτων Χωρών. Έχοντας υπόψη: 1.Τη συνθήκη της Ρώμης 2.Τη Συνθήκη προσχωρήσεως της Ελλάδος στις Ευρωπαϊκές Κοινότητες που κυρώθηκε με το Νόμ. 945/79. 3.Τον Κανονισμό Ε.Ο.Κ. 890/78 Διαδικασία πιστοποιήσεως του Λυκίσκου. 4.Tον Κανονισμό Ε.Ο.Κ. 3076/78 Εισαγωγή λυκίσκου προελεύσεως τρίτων χωρών. 5.Το Νόμ. 992/79 περί οργανώσεως των διοικητικών υπηρεσιών δια την εφαρμογήν της Συνθήκης Προσχωρήσεως της Ελλάδος στις Ευρωπαϊκές κοινότητες και ρυθμίσεως συναφών θεσμικών και οργανωτικών θεμάτων. 6.Το Π.Δ. 397/80 «περί οργανώσεως της Υπηρεσίας Διαχειρίσεως Αγορών Γεωργικών Προϊόντων (Υ.Δ.Α.ΓΕ.Π.) και τροποποιήσεως του Π.Δ. 433/77 περί οργανισμού του Υπουργείου Γεωργίας. 7.Το Νόμ. 400/76 «περί Υπουργικού Συμβουλίου αποφασίζουμε: 1.Αναθέτουμε την αρμοδιότητα για την εφαρμογή του καθεστώτος πιστοποιήσεως του εισαγόμενου λυκίσκου και προϊόντων αυτού προελεύσεως τρίτων χωρών όπως αναφέρεται στο άρθρ. 4 του καν. 3876/78 και την έκδοση της σχετικής βεβαιώσεως ελέγχου (ATTESTATION DE CONTROLE) σύμφωνα με τις μεθόδους τις προβλεπόμενες από το άρθρ. 3 παρ. 2 και 3 του καν. Ε.Ο.Κ. 890/78 στη Δ/νση Μεταποιήσεως και Αγορών του Υπουργείου Γεωργίας. 2.Η αυτή ως άνω υπηρεσία θα επιλαμβάνεται κατά λόγο αρμοδιότητας της ρυθμίσεως συναφών θεμάτων που προκύπτουν από την εφαρμογή στη χώρα μας της κοινοτικής νομοθεσίας σχετικά και με την πιστοποίηση του λυκίσκου και των προϊόντων αυτού προελεύσεως τρίτων χωρών, καθώς και εκείνων που θα προέκυπταν από την τυχόν αλλαγή της κοινοτικής νομοθεσίας στον τομέα τούτο. 3.Η ισχύς της παρούσης αποφάσεως που θα δημοσιευθεί στην Εφημερίδα της Κυβερνήσεως αρχίζει από 1 Ιαν. 1981. Σελ. 182,32(γ) Τεύχος 1450 Σελ. 110 16.Α.ο.3 Κοινή Αγροτική Πολιτική Ευρωπαϊκής ΄Ενωσης (ΟΠ.Ε.Κ.Ε.Π.Ε.) 